CELEX: 62017TN0199
Language: et
Date: 2017-03-29 00:00:00
Title: Kohtuasi T-199/17: 29. märtsil 2017 esitatud hagi – QD versus EUIPO

22.5.2017   
            
            
               ET
            
            
               Euroopa Liidu Teataja
            
            
               C 161/38
            
         29. märtsil 2017 esitatud hagi – QD versus EUIPO
   (Kohtuasi T-199/17)
   (2017/C 161/54)
   Kohtumenetluse keel: inglise
   
      Pooled
   
   
      Hageja: QD (esindaja: advokaat H. Tettenborn)
   
      Kostja: Euroopa Liidu Intellektuaalomandi Amet
   
      Nõuded
   
   Hageja palub Üldkohtul:
   
               —
            
            
               tühistada EUIPO 2. juuni 2016. aasta otsus, mis tehti hagejale teatavaks 3. juunil 2016 ja millega keelduti hageja kui ajutise teenistuja lepingu teistkordsest pikendamisest vastavalt Euroopa Liidu muude teenistujate teenistustingimuste (edaspidi „teenistustingimused“) artikli 2 punktile f; ja
            
         
               —
            
            
               mõista kohtukulud välja EUIPO-lt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               —
            
            
               Esimene väide, et on rikutud Euroopa Liidu ametnike personalieeskirjade ja teenistustingimuste asjakohaseid sätteid, täpsemalt personalieeskirjade artiklit 110 ning teenistustingimuste artikli 2 punkti f ja artiklit 8.
            
         
               —
            
            
               Teine väide, et on tehtud ilmne hindamisviga.
            
         
               —
            
            
               Kolmas väide, et EUIPO rikkus oma lojaalsuskohustust ja hoolsuskohustust.
            
         
               —
            
            
               Neljas väide, et EUIPO rikkus hea halduse põhimõtet (Euroopa Liidu põhiõiguste harta artikli 41 lõiked 1–3).
            
         
               —
            
            
               Viies väide, et EUIPO rikkus määrusest 45/2001 (1) ning eriti selle artikli 27 lõikest 1 ja lõike 2 punktist b tulenevaid nõudeid.
            
         
               —
            
            
               Kuues väide, et EUIPO rikkus hageja õiguspärast ootust.
            
         
      (1)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT 2001, L 8, lk 1; ELT eriväljaanne 13/26, lk 102).